Pieņemti Biedrības “Latvijas dzinējsuņu klubs” valdes sēdē  
Reģ. Nr. 40008224776  
Babītes novadā, “Vidzemnieki”,  
2023. gada 20. maijā  
Izskatīts un koriģēts Biedrības “Latvijas dzinējsuņu klubs”  
20.05.2023.. valdes sēdē  
**APSTIPRINU**Biedrības “Latvijas dzinējsuņu klubs”  
Valdes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aigars Remess  
Babītes pag., “Vidzemnieki”, 22.07.2024.

**Biedrības “Latvijas dzinējsuņu klubs” ciltsdarba nolikums**

1. **Ciltsdarba mērķis** **–** saglabāt Latvijas dzinējsuni, kā nacionālā lepnuma neatņemamu sastāvdaļu un nozīmīgu palīgu medību saimniecībā.

**2. Ciltsdarba uzdevumi:**

2.1. Apvienot Latvijas dzinējsuņu īpašniekus, Latvijas dzinējsuņu ciltsdarbam.

2.2. Izveidot Latvijas dzinējsuņu vienotu reģistru ciltsgrāmatā veikt īpašu atzīmi tiem dzīvniekiem kuri pāroti jaunas asinslīnijas izveidošanai audzēšanas programmas īstenošanai.

2.3. Veikt izglītojošu darbību, lai veicinātu Latvijas dzinējsuņu audzēšanu un izmantošanu, tai skaitā, izglītot medniekus, par Latvijas dzinējsuņu izmantošanu medībās.

2.4. Izveidot jaunas asins līnijas šķirnes pilnvērtīgai un ilgstošai pastāvēšanai (iekļaujot Slovāku kopova vīriešu kārtas pārstāvjus).

**3. Biedrības “Latvijas dzinējsuņu klubs” (turpmāk tekstā – Biedrība) ciltslietu komisija.**

3.1. Biedrībā ciltsdarbu vada ciltslietu komisija;

3.2. Biedrības ciltslietu komisiju izveido un apstiprina Biedrības valde ar valdes lēmumu. Tās sastāvā ietilpst trīs valdes pārstāvji, kuri no savas vides ievēl komisijas priekšsēdētāju un vietnieku;

3.3. Ar ciltsdarbu Biedrības ietvaros nodarbojas Biedrības biedri – Latvijas dzinējsuņa šķirnes suņu īpašnieki;

3.4. Ciltsdarba vadītāju apstiprina Biedrības valde ar valdes lēmumu;

3.5. Biedrības ciltsdarba vadītājs izstrādā šķirnes medību suņu audzēšanas nolikumus un uzrauga to ievērošanu.

**4. Suņu īpašnieku un turētāju pienākumi.**

4.1. Ar ciltsdarbuBiedrības šķirnes medību suņu audzētāju nodaļā nodarbojas fiziskas personas – mednieki, šķirnes medību suņu īpašnieki, kuri iegādājušies šķirnes medību suni likumīgā ceļā un ir reģistrējušies Biedrības šķirnes mājas (istabas ) dzīvnieku audzētāju reģistrā.

4.2. Biedrības šķirnes medību suņu audzētajam ir tiesības, iepriekš piesakoties, apskatīt visus dokumentus, kas saistīti ar Biedrības ciltsgrāmatu faktiskajā atrašanās adresē.

4.3. Biedrības šķirnes medību suņu audzētāja pienākums – vismaz vienu reizi divu gadu laikā apmeklēt Biedrības rīkotos šķirnes medību suņu audzētāju mācību seminārus.

4.4. Biedrības šķirnes medību suņu audzētājs apņemas ievērot Biedrības šķirnes medību suņu audzēšanas ciltsdarba nolikumu un citu normatīvo dokumentu prasības.

**5. Audzētava.**

5.1. Audzētavas statusa piešķiršanas kārtība – audzētavas statusu var iegūt fiziska persona, kas ir ne jaunāka par 18 gadiem un ir nokārtojusi kinoloģisko testu, un kvalitatīvi izaudzējusi vismaz 2 metienus.

5.2. Audzētavas statusa anulēšanas un atjaunošanas kārtība – ja audzētavas īpašnieks ciltsdarbā ir pieļāvis pārkāpumu, viņš zaudē kvalificētās audzētavas statusu. Atkārtota kvalificēšanās atbilstoša līmeņa audzētavas statusa ieguvei iespējama pēc 2 gadiem, ja šajā laikā nav pieļauti Biedrības šķirnes medību suņu ciltsdarba nolikuma un citu normatīvo dokumentu pārkāpumi.

5.3.Starp suņu audzētavu un Biedrību tiek noslēgts vienošanās līgums par audzēšanas programmas īstenošanu.

5.4. Ja audzētava neievēro līguma nosacījumus tā tiek izslēgta no programmas īstenošanas.

5.5. Biedrības audzētavas ir reģistrētas atbilstoši Latvijas normatīvajiem aktiem.

5.6. Biedrības audzētavas kontrolē Pārtikas un veterinārais dienests.

5.7. Ar Latvijas dzinējsuņa šķirnes suņu audzētavu sarakstu var iepazīties Lauksaimniecības datu centra tīmekļvietnē.

**6. Nosacījumi vaislas dzīvnieku izmantošanai.**

* 1. Ciltsdarbā var izmantot tikai veselus, standarta prasībām atbilstošus suņus un kuces, kuru ciltsraksti ir reģistrēti Biedrības Ciltsgrāmatā un kuru izcelsme ir redzama ne mazāk kā trijās paaudzēs.
  2. Par vaislas dzīvnieku uzskatāms suns vai kuce, kuri uz pārošanas brīdi atbilst Biedrības ciltsdarba nolikuma izvirzītajām prasībām ar eksterjeru ne zemāku kā ļoti labi un ar 3.pakāpes darba spēju diplomu, kā arī ar veselības pārbaudēm.
  3. Ciltsdarbā atļauts izmantot kuces, kuras nav jaunākas par 18 mēnešiem un vecākas par 8 gadiem, suņiem – ne mazāks par 12 mēnešiem uz pārošanas brīdi. Tikai īpašas nepieciešamības gadījumos, šķirnes uzlabošanas interesēs, pieļaujams izmantot vaislā kuci vecāku par pilniem 8 gadiem. Suņiem nav lielākā vecuma ierobežojuma.
  4. Vaislas kucei pēc rezultatīvās pārošanas nākamā atļauta ne ātrāk kā pēc 10 mēnešiem.
  5. Audzētājam jānodrošina kuces un tās pēcnācēju atbilstoši turēšanas un barošanas apstākļi. Pirms kuces pārošanas Biedrības ciltsdarba vadītājs ir tiesīgs pārbaudītapstākļu piemērotību vesela metiena izaudzēšanai.
  6. Vaislas dzīvniekiem jāveic veselības pārbaudes, atbilstoši prasībām, kādas Biedrības ciltsdarba vadītājs uzstāda. Pārbaudes veic sertificēts vetārsts.

1. **Prasības vaislas dzīvniekiem.**
   1. Vaislas suņus, kuri Biedrības šķirnes medību suņu izstādē vai skatē ieguvuši eksterjera vērtējumu ne zemāku kā „ļoti labi” un atestēti vismaz ar 3.pakāpes darba diplomu pamata darbā, eksterjera izstādes vai skates vērtējums nedrīkst būt vecāks par 18 mēnešiem.
   2. Vaislas kuces, kas Biedrības šķirnes medību suņu izstādē vai skatē ieguvušas eksterjera vērtējumu sākot no „labi” un atestētas vismaz ar 3.pakāpes darba diplomu pamata darbā, eksterjera izstādes vai skates vērtējums nedrīkst būt vecāks par 18 mēnešiem. Kuces vecumā līdz 3 gadiem pirmo reizi drīkst pārot arī tad, ja darba diploma nav.
2. **Pārošana un pārošana atļauja.**
   1. Vaislas kuces īpašniekam ir tiesības pārot kuci ar vaislas suni pēc paša izvēles vai konsultējoties ar Biedrības ciltsdarba vadītāju. Kuces īpašnieka pienākums kuces pārošanai izmantot tādu vaislas suni, kuršreģistrēts Biedrības ciltsgrāmatā un atbilst visām Biedrības ciltsdarba nolikuma izvirzītajām prasībām.
   2. Izmantojot kuces pārošanai citā valstī dzīvojošu suni atļauts tikai ar ikreizējuBiedrības ciltsdarba vadītāja atļauju.
   3. Vienas meklēšanās laikā kuci drīkst pārot tikai ar vienu vaislas suni.
   4. **Pārošanas atļauja:**

8.4.1. Pārošanas atļauju kuces īpašnieks saņem pirms pārošanas. Pārošanas atļauju ciltsdarba vadītājs apstiprina ar savu parakstu un reģistrē pārošanas atļauju konkrētai kucei uzskaites grāmatā.

8.4.2. Pārošanas atļauju, ar aizpildītu pārošanas aktu, ar vaislas suņa un kuces īpašnieku parakstiem, kuces īpašnieks pēc pārošanas viena kalendārā mēneša laikā nodod Biedrības ciltsdarba vadītājam.

**8.5. Pārošana:**

8.5.1. Pirms pārošanas ir jāsastāda rakstiska vienošanās starp kuces un suņa īpašniekiem par pārojuma noteikumiem. Jāsaņem ciltsdarba vadītāja rakstisks pārošanās norīkojums.

8.5.2.Jaunas asinslīnijas veidošanai pieļaujams Slovāku kopovs tēva līnija. Ir atļauta vienreizēja asins pieliešana. Līdz ceturtajai paaudzei parādās Slovāku kopovs.

**9. Metiena kontrole.**

9.1. Audzētāja pienākums ir paziņot Biedrības ciltsdarba vadītājam par metiena piedzimšanu trīs darbdienu laikā.

9.2. Biedrības ciltsdarba vadītājs norīko kompetentu komisiju metiena apskates veikšanai tā audzēšanas vietā. Audzētāja pienākums ir nodrošināt apskates iespēju.. Metiena apskate jāveic vismaz 2 reizes. Pirmo reizi 5 dienu laikā pēc dzimšanas, otro reizi 7.nedēļā pēc dzimšanas. (speciālisti- [www.medibusuni.lv](http://www.medibusuni.lv))

9.3. Kucēni ir jāidentificē ar mikročipu pirms metiena pēdējās apskates.

9.4. Ja metiena pēdējās apskates laikā tiek konstatēti kucēni ar fiziskiem defektiem, tad audzētājam jānodrošina šo kucēnu veterinārā apskate un pēc slēdziena saņemšanas Biedrības ciltsdarba vadītājam jāpieņem lēmums par kucēnu turpmāko likteni.

9.5. Ja metiena apskatē tiek konstatēts kaut viens jauktenis, tad kucēni tiek reģistrēti tikai pamatojoties uz DNS testiem. Jaukteņi netiek reģistrēti.

9.6. Nododot kucēnu jaunajam īpašniekam, audzētājam un jaunajam īpašniekam ir jāslēdz kucēna nodošanas – pieņemšanas atsavināšanas akts, kas turpmāk kalpo par pamatu ciltsrakstu izsniegšanu.

9.7. Jaunajam medību suņa īpašniekam kucēna pieņemšanas – nodošanas akts jāiesniedz Biedrības ciltsgrāmatas vadītajam uz kura pamata tiks izsniegti medību suņa ciltsraksti. Par ciltsrakstu saņemšanas veidu jāvienojas atsevišķi.

9.8. Ciltsrakstus var izņemt neierobežota laika posmā.

**10. Ciltsgrāmata.**

10.1. Biedrības Ciltsgrāmata ir būtiska šķirnes medību suņu suņkopības sastāvdaļa, kuras uzdevums ir apkopot precīzu un pēc iespējas visaptverošu informāciju par tajā reģistrētajiem šķirnes medību suņiem.

10.2. Ciltsgrāmata ir Biedrības īpašums un tās uzraudzību veic ciltsdarba vadītājs.

10.3. Ciltsgrāmatu veido sējumi ar metiena kartiņām, kuras sarindotas pēc metienu dzimšanas datuma.

10.4. Ciltsgrāmatā ieraksta tikai tos suņus, kuru izcelsmi vismaz trīs paaudzēs pilnībā var pierādīt pēc Biedrības atzītās ciltsgrāmatas. Ar īpašo atzīmi jaunas asinslīnijas veidošanai ciltsgrāmatā reģistrē tikai tos suņus kuru eksterjera vērtējums nav zemāks par ļoti labi un vismaz 3. pakāpes diploms pa dzīvnieku. Ciltsgrāmatā neuzņem suņus kuru kritēriji neatbilst Biedrības izvirzītajām prasībām.

10.5. Par pamatu ierakstam Ciltsgrāmatā kalpo metiena kartiņa, kuru ar savu parakstu apstiprina audzētājs un ciltsdarba vadītājs.

10.6. Biedrības šķirnes medību suņu pamatdokuments ir šķirnes medību suņa uzskaites kartīte, kurā ierakstīti:

10.6.1. ciltsrakstu numuru un par izdotajiem ciltsrakstiem atbildīgo personu;

10.6.2. šķirnes medību suņu identifikācijas numurs;

10.6.3. dzīvnieka īpašnieka un turētāja vārdu, uzvārdu;

10.6.4. šķirnes medību suņa dzimšanas datumu, dzimumu, vārdu, šķirni un krāsu;

10.6.5. šķirnes medību suņa izcelšanās dati – ar vecākiem četrās pakāpēs;

10.6.6.eksterjera izstāžu un skates rezultāti;

10.6.7. darba pārbaužu un sacensību rezultāti;

10.6.8. ziņas par pārdošanu, dzimušajiem kucēniem un klases pēcnācējiem.

10.7. Ja mainās dzīvnieka īpašnieks, tā iepriekšējais īpašnieks piecu darbdienu laikā pēc civiltiesiskā darījuma iesniedz organizācijā iesniegumu par dzīvnieka īpašnieka maiņu. Organizācija piecu darbdienu laikā pēc iesnieguma saņemšanas veic izmaiņas dzīvnieka ciltsrakstos.

10.8. Ciltsgrāmatā jāpiesaka viss metiens uzreiz, nav pieļaujama atsevišķu kucēnu reģistrācija.

10.9. Ciltsgrāmatā jāreģistrē visi kucēni, kas ir dzīvi pēdējās apskates brīdī. Kucēni – vaislas brāķis, kuriem ir defekti, kas ir savienojami ar dzīves kvalitāti (nepareizs sakodiens, lūzums astē, nestandarta krāsa u.c.), saņem ciltsrakstus ar atzīmi „Nav izmantojams ciltsdarbā”.

1. **Ciltsraksti.**
   1. Ciltsraksti ir suņa izcelsmes pierādījums, kurš tiek izsniegts pamatojoties uz ierakstiem Ciltsgrāmatā. Uz tiem jābūt skaidri saskatāmam Biedrības zīmogam. Ciltsdarba vadītāja parakstam.
   2. Ciltsrakstos jābūt ierakstītam:

11.2.1. šķirnes medību suņu identifikācijas numurs;

11.2.2. šķirnes medību suņu reģistrācijas numurs;

11.2.3. dzīvnieka audzētāja vārds, uzvārds, adrese;

11.2.4. dzīvnieka īpašnieka vārds, uzvārds, adrese;

11.2.5. šķirnes medību suņa dzimšanas datums, dzimums, vārds, šķirne un krāsa;

11.2.6. šķirnes medību suņa izcelšanās dati – ar vecākiem četrās pakāpēs;

11.2.7. eksterjera izstāžu un skates rezultāti;

11.2.8. darba pārbaužu un sacensību rezultāti.

11.3. Ierakstus ciltsrakstos drīkst izdarīt tikai ciltsdarba vadītājs.

11.4. Ciltsrakstu nozaudēšanas vai sabojāšanas gadījumā tos izziņo par nederīgiem. Biedrības, pēc pierādījumu pārbaudes, ierosina ciltsrakstu dublikāta izsniegšanu. Uz šādu ciltsrakstu veidlapas tiek uzspiests zīmogs "Dublikāts".

11.5. Nepareizus vai viltotus ciltsrakstus konfiscē un izziņo par nederīgiem.

11.6. Īpašnieka maiņu ciltsrakstos veic Biedrības,apstiprinot ar zīmogu un ierakstot jaunā īpašnieka uzvārdu, adresi un īpašnieka maiņas noformēšanas datumu.

11.7. Kucēniem – vaislas brāķim tiek izdoti ciltsraksti ar spiedogu "Nav izmantojams ciltsdarbā.